ইন্দোনেশিয়া
ইন্দোনেশিয়া দক্ষিণ-পূর্ব এশিয়ার একটি দ্বীপ রাষ্ট্র। ল্যাটিন ইন্ডাস থেকে ইন্দোনেশিয়া শব্দটি এসেছে। ল্যাটিন শব্দটির অর্থ দাঁড়ায় দ্বীপ। ডাচ উপনিবেশের কারণে তাদের দেয়া নামটি ওই অঞ্চলের জন্য প্রচলিত হয়। ১৯০০ সাল থেকে জায়গাটি ইন্দোনেশিয়া নামে পরিচিতি পায়। প্রায় ৫,০০০ দ্বীপের সমন্বয়ে গঠিত এই দেশটি পৃথিবীর বৃহত্তম মুসলিম সংখ্যাগরিষ্ঠ রাষ্ট্র। এর রাজধানীর নাম জাকার্তা। সরকারী ভাবে ইন্দোনেশিয়ার নাম ইন্দোনেশীয় প্রজাতন্ত্রী (ইন্দোনেশীয় ভাষায় "Republik Indonesia").
আলিলা হোটেলস এন্ড রিসোর্টস
আলিলা হোটেলস এন্ড রিসোর্টস ২০০১ সালের মে মাসে প্রতিষ্ঠিত হয়। কোম্পানিটির প্রথম হোটেলটি, যার নাম “আলিলা জাকার্তা” তা ইন্দোনেশিয়ার রাজধানী শহর জাকার্তাতে চালু করা হয়। কোম্পানিটি প্রাথমিকভাবে মার্ক এডিসন
এর দ্বারা প্রতিষ্ঠিত হয়, যিনি বর্তমানে সংস্থাটির প্রেসিডেন্ট পদে রয়েছেন। আলিলা বর্তমানে এশিয়াতে ১১টি হোটেল ও রিসোর্ট পরিচালনা করছে এবং ২০১৮ সাল নাগাদ আরও ১৭টি হোটেল অথবা রিসোর্ট চালু করার পরিকল্পনা তাদের রয়েছে। সিঙ্গাপুরে অবস্থিত আলিলার প্রধান কার্যালয়কে কার্বন দূষণমুক্ত হিসাবে ঘোষণা করা হয়েছে। অপরদিকে ২০০৯ সালে ইন্দোনেশিয়ার বালিতে নির্মিত আলিলা ভিলাস উলুওয়াতু হচ্ছে সর্বপ্রথম সম্পূর্ণভাবে ভূমি পরীক্ষিত নির্মাণ প্রকল্প।